Diari Oficial de la Generalitat Valenciana


Sumari del DOGV 3762, del 01-06-2000 (2000/3051)

Notificació de la resolució del recurs ordinari amb el número de referència interna R-537/1998.
-----------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3051


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-537/1998. [2000/M3051]
  
De conformitat amb el que estableix l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, es notifica a la senyora Rosa María Estornell Catalán, carrer de Covadonga, 3-11ª, 46986 Algemesí, la resolució del recurs ordinari amb el número de referència interna R-537/1998.
  
Resolució
  
Examinat el recurs ordinari formulat per la senyora Rosa María Estornell Catalán contra resolució del Servei Territorial d'Arquitectura i Habitatge de València en l'expedient de construcció número V-VS-187/75.
  
Antecedents de fet
  
Primer. La senyora Rosa M. Estornell Catalán presentà un escrit de denúncia davant el Servei Territorial d'Arquitectura i Habitatge de València, per no haver habitat els venedors l'habitatge de protecció oficial que adquirí en octubre de 1994.
  
Segon. El cap del servei territorial dictà la resolució en la qual acordava l'arxiu de l'expedient per haver prescrit els fets denunciats d'acord amb l'article 16 de la Llei 1/1997, de Règim Sancionador en Matèria d'Habitatge.
  
Tercer. Contra aquesta resolució interposa recurs ordinari la senyora Rosa María Estornell Catalán amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
Primer. Aquesta direcció general és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer. Presenta al·legacions la recurrent i manifesta la seua disconformitat amb la resolució del servei territorial.
  
El recurs ha de ser desestimat ja que segons consta en les actuacions han transcorregut més de dos anys des que presumptament es produïren els fets denunciats i la presentació de la denúncia en data 29 de setembre de 1998, ja que en l'escrit de la denunciant es menciona que adquirí l'habitatge en octubre de 1994, per la qual cosa fou anterior a aquesta data que els denunciats, és a dir els venedors de l'habitatge de protecció oficial, no l'haurien habitada.
  
Fet pel qual d'acord amb l'article 16 de la Llei 1/1997, de 21 de febrer, de Règim Sancionador en Matèria d'Habitatge, el fet denunciat ha prescrit i no és procedent la iniciació de cap expedient.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora Rosa María Estornell Catalán contra la Resolució del Servei Territorial d'Arquitectura i Habitatge de València de data 27 d'octubre de 1998, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 16 d'abril de 1999.- El director general d'Arquitectura i Habitatge: José María García Zarco.